הארווי ויינסטין

הארווי ויינסטין, CBE (באנגלית: Harvey Weinstein; נולד ב-19 במרץ 1952), מפיק ובמאי סרטים יהודי-אמריקאי, אשר היה נחשב לאחד הבולטים בהוליווד עד שהואשם והורשע במספר מקרי אונס. ב-1979 ייסדו הוא ואחיו, בוב ויינסטין (אנ'), את אולפני מירמקס, חברת סרטים שהפיקה סרטים עצמאיים רבים, בהם "ספרות זולה", "סיפורו של ויל האנטינג", "הפצוע האנגלי" ו"שיקגו". הארווי זכה בפרס אוסקר על הפקת הסרט "שייקספיר מאוהב", ובשבעה פרסי טוני על יצירת מגוון רחב של הצגות ומחזות זמר מוצלחים, כולל "המפיקים", "בילי אליוט - המחזמר" ו"אוגוסט: מחוז אוסייג'" (אנ'). הסרטים שהיה מעורב בהפקתם או בהפצתם היו מועמדים ל-341 פרסי אוסקר וזכו ב-81. לאחר שעזבו את "מירמקס", הארווי ובוב הקימו יחד את חברת "ויינסטין". הם שימשו יחד כיושבי ראש משותפים של החברה בין השנים 2005–2017. ב-2017 האשימו למעלה מ-100 נשים, רובן מתחום הבידור, את ויינסטין באונס, תקיפה והטרדה מינית, על אירועים שאירעו במשך תקופה שנפרשת על פני שלושה עשורים. בעקבות הפרשה צמח קמפיין "Me Too" במדיה החברתית. הקמפיין הביא לחשיפת מקרים דומים של הטרדות ותקיפות מיניות שבוצעו בידי גברים בעלי השפעה מסביב לעולם, במה שאף זכה מאז לכינוי "אפקט ויינסטין". בשנת 2018, ויינסטין נעצר בניו יורק והואשם באונס ועבירות מין אחרות. בעקבות ההאשמות, הוא פוטר מחברת "ויינסטין" וגורש מהאקדמיה האמריקאית לקולנוע, ובהמשך הורשע ונדון ל-23 שנות מאסר ב-2020 ובשנת 2022 הורשע בעקבות אונס נוסף ל-16 שנים נוספות. ויינסטין נולד בשכונת פלאשינג (אנ') ברובע קווינס שבעיר ניו יורק להורים יהודים, מקס ויינסטין (1924–1976), מלטש יהלומים, ומרים לבית פוסטל (1926–2016). הוא גדל יחד עם אחיו בוב, הצעיר ממנו בשנתיים. סבו וסבתו מצד אמו היגרו לארצות הברית מפולין. סיים את לימודיו האקדמיים באוניברסיטת באפלו. במהלך שנות ה-70 הארווי, אחיו בוב ואדם נוסף פתחו חברת הפקות בבאפלו, והפיקו מופעי רוק עצמאיים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בשלב מוקדם בחייהם האחים ויינסטין הביעו עניין בקולנוע ורצו להיכנס לתעשיית הסרטים האמריקנית. בשנות ה-70 המאוחרות, עם הרווחים שלהם מחברת הפקת מופעי המוזיקה שניהלו, פתחו האחים ויינסטין חברה קטנה של הפקה והפצה של סרטים עצמאיים בשם מירמקס. שם החברה נלקח משילוב שמות הוריהם, מרים ומקס. ההפקות הראשונות של החברה היו של סרטי מופעי מוזיקה, כמו הסרט "Rockshow" (אנ'), שתיעד את מסע ההופעות של להקת Wings ב-1976. באוקטובר 2017 דווח בעיתונות האמריקאית כי למעלה מתריסר נשים מאשימות את ויינסטין בהטרדה מינית, תקיפה מינית ואונס, מעשים שהתפרשו על עשרות שנים. בעקבות הדיווח סיפרו שחקניות רבות שחוו הטרדות מיניות אף הן מוויינסטין. ביניהן גווינת' פלטרו, אנג'לינה ג'ולי וקארה דלווין. השחקניות ליזט אנתוני (אנ') ורוז מק'גוון טענו שאנס אותן, ורשימת המתלוננות תפחה ל-102 נשים, בהן 18 טענות לאונס. על פי הטענות, ויינסטין נהג להזמין שחקניות לחדרו או משרדו באמתלה של שיחה אודות הקריירה שלהן, ואז לדרוש מהן מסאז' או יחסי מין. אנשים שעבדו לצד ויינסטין סיפרו כי פעילות זו התאפשרה באמצעות עובדים, מקורבים וסוכנים שקבעו את הפגישות האלה וכן עורכי דין ופרסומאים שמנעו את התלונות על ידי איומים ומתן כסף. בעקבות הפרשה נפרדה ממנו אשתו, בוטלה חברותו של ויינסטין באקדמיה האמריקאית לקולנוע ובאקדמיה הבריטית לאמנויות הקולנוע והטלוויזיה, ומשטרת לוס אנג'לס הודיעה שפתחה בחקירת מקרי האונס ובעקבותיה גם משטרת ניו יורק ולונדון. בנובמבר דווח כי ויינסטין שכר את חברת המודיעין הישראלית בלאק קיוב באוקטובר 2016, שנה לפני פרסום הפרשות, כדי למנוע את חשיפת מקרי ההטרדות וההתקפות שביצע במשך השנים, ושילם לחברה כ-1.3 מיליון דולר עבור שירות זה. על פי הדיווחים, תפקידה של בלאק קיוב היה למצוא מידע אודות עשרות נשים, כולל ההיסטוריה המינית שלהן, מתוך מטרה למצוא מידע שפרסומו עשוי למנוע את פרסום המקרים בתקשורת. עבור מטרה זו נשכרה חוקרת פרטית, שנפגשה בין השאר מספר פעמים במהלך החודשים טרם פרסום הפרשה עם רוז מק'גוון, שהתלוננה בהמשך שויינסטין אנס אותה, כשהיא מתחזה לבכירה בקרן השקעות לונדונית מתוך ניסיון להוציא ממנה מידע. במסגרת המאמץ למנוע את פרסום הפרשיות, חיבר ויינסטין בתחילת 2017 רשימה של 91 איש, 48 נשים ו-43 גברים, ובכללם שחקנים, מפיקים, אנשי כספים ואחרים. ויינסטין ניסה להגיע אל האנשים הרשומים ברשימה מתוך ניסיון לברר מה הם יודעים, וכיצד ניתן למנוע מהם לפרסם את הידוע להם. רשימה זו הוגשה בהמשך לחוקרים פרטיים ששכר ויינסטין מתוך ניסיון למנוע את פרסום הפרשיות. ברשימה מופיעות כמה מהשחקניות שהאשימו בהמשך את ויינסטין בתקיפות מיניות, ביניהן מקרי אונס. במאי 2018, השחקנית האיטלקייה אסיה ארג'נטו נשאה נאום נוקב בטקס הסיום בפסטיבל קאן. בנאום טענה כי בשנת 1997 נאנסה על ידי הארווי בפסטיבל. היא האשימה את הפסטיבל כקרקע נוחה להטרדות ותקיפות מיניות כלפי נשים. בנאומה הביעה תקווה כי ויינסטין יחיה בבושה ובבידוד מהקהילה הקולנועית, שבעבר אימצה אותו ועזרה לו לטייח את פשעיו. ב-25 במאי 2018 הסגיר ויינסטין עצמו לתחנת משטרה במנהטן, ניו יורק, נעצר והובא לבית המשפט, שם עמד בפני האשמות נגדו שכללו אונס, תקיפה מינית ועבירות מין. כחלק מתנאי הערבות, ויינשטיין הסכים להפקיד מיליון דולר במזומן, נאסר עליו לצאת מעבר למדינת ניו יורק וקונטיקט, הוא מחויב לענוד צמיד אלקטרוני ומסר את דרכונו לרשויות. בפברואר 2020 הוא הורשע באונס מדרגה שלישית ובתקיפה מינית, ונדון ל-23 שנות מאסר. באפריל 2021 הגיש חבר מושבעים גדול בלוס אנג'לס, כתב אישום חדש נגד ויינסטין בגין תקיפה מינית. במועד הפרסום (12 באפריל), תוכן כתב האישום נתון תחת צו איסור פרסום. התפתחות זו הביאה לעיכוב הסגרתו ממדינת ניו יורק לקליפורניה על מנת שיעמוד בפני שופט בחוף המערבי. הוא הוסגר לרשויות בלוס אנג'לס ב-20 ביולי, ויום לאחר מכן, ב-21 ביולי, התייצב ויינסטין בבית המשפט וכפר באשמה. משפטו בגין עבירות מין שבהן הואשם בלוס אנג'לס, ייפתח ב-10 באוקטובר 2022. בדיון שהתקיים ב-15 בדצמבר 2021 בערעורו של ויינסטין על הרשעתו בניו יורק בפברואר 2020, מתח בית משפט לערעורים בניו יורק ביקורת על ההרשעה, בנימוק שהיה מדובר בהחמרת יתר תוך מאמץ של התביעה להציגו כ"איש רע", וכי לא אופיו של ויינסטין עמד למשפט. על אף זאת, ב-2 ביוני 2022 דחה בית המשפט לערעורים, בהרכב של חמישה שופטים, את ערעור פרקליטיו של ויינסטין על הרשעתו. הערעור הוגש בטענה של משוא פנים של השופט שהרשיע את ויינסטין כלפי התביעה, ואי-קבילות עדויות של שלוש נשים שזומנו להעיד על מעשים פסולים מצידו של ויינסטין בעבר ("שימוע מולינו" (אנ')). בהחלטה שהתקבלה פה-אחד, קבע בית המשפט לערעורים שהעדויות רלוונטיות, והשאיר את ההרשעה על כנה. ב-20 דצמבר 2022 הורשע וויינסטין במשפט נוסף שהתקיים בלוס אנג'לס, קליפורניה. ההרשעה הייתה באשמת אונס ומעשים מגונים במתלוננת אחת. באפריל 2024, בית המשפט לערעורים של ניו יורק ביטל את הרשעת האונס של ויינסטין והורה על משפט חוזר, לאחר שקבע כי העדים הנוספים שהעידו במשפט המקורי לא היו רלוונטיים לאישומים. המשפט החוזר נקבע תחילה לנובמבר 2023, אך נכון לספטמבר 2024, שואף להתחיל בתחילת 2025. בספטמבר 2024, ויינסטין כפר באשמה על אישום נוסף של תקיפה מינית, שהוגש נגדו בניו יורק. האישום החדש נוגע לאירוע של תקיפה מינית במלון בלואר מנהטן, בין התאריכים 29 באפריל – 6 במאי 2006. עורך הדין של הנפגעת, המכונה "ג'יין דו", ציין כי היא לא פרסמה את סיפורה בעבר אך תהיה מוכנה להעיד במהלך המשפט. התביעה ביקשה לאחד את האישום החדש עם האישומים הנוכחיים במשפט החוזר, וההגנה מתנגדת לכך. ויינסטין הוא מבקר חריף של מדיניות הנשק האמריקאית ומערכת הבריאות ותומך ותיק ותורם של המפלגה הדמוקרטית בארצות הברית. הוא תרם כספים רבים לקמפיינים של נשיא ארצות הברית ברק אובמה, ולמועמדים לנשיאות ג'ון קרי והילרי קלינטון. ויינסטין התחתן פעמיים בחייו. ב-1987 התחתן עם העוזרת האישית שלו, איב צ'ילטון ולהם שלוש בנות. הם התגרשו בשנת 2004. ב-2007 התחתן עם ג'ורג'ינה צ'פמן (אנ'), מעצבת אופנה ושחקנית מאנגליה, הצעירה ממנו ב-24 שנים. נולדו להם בת ובן. בעקבות ההאשמות על כך שויינסטין תקף מינית נשים, הזוג התגרש באוקטובר 2017. בספטמבר 2024, עבר ניתוח לב חירום. "ההרפתקה הגדולה של הגמדים" (1987) – במאי "אל המערב הקסום" (1992) – מפיק בפועל "מפת הלב האנושי" (1992) – מפיק בפועל "הלילה שבו מעולם לא נפגשנו" (1993) – מפיק בפועל "רומן על אמת" (1993) – מפיק בפועל "הסניגור" (1993) – מפיק בפועל "ספרות זולה" (1994) – מפיק בפועל – זוכה פרס אוסקר "עישון" (1995) – מפיק בפועל "מוציאים עשן" (1995) – מפיק בפועל "האנגלי שטיפס על גבעה וירד מהר" (1995) – מפיק בפועל "שומר הדרך" (1995) – מפיק בפועל "חודש ליד האגם" (1995) – מפיק בפועל "התחדשות" (1995) – מפיק "ג'יין אייר" (1996) – מפיק בפועל "בחורות יפות" (1996) – מפיק בפועל "אני, אשתי ואמי החורגת" (1996) – מפיק בפועל "על חברים ולוויה אחת" (1996) – מפיק בפועל "אמה" (1996) – מפיק בפועל "אוהבת, לא אוהבת" (1996) – מפיק בפועל "הפצוע האנגלי" (1996) – מפיק בפועל – זוכה 9 פרסי אוסקר "בגרות על תנאי" (1996) – מפיק בפועל "צעקה" (1996) – מפיק בפועל "משמרת לילה" (1997) – מפיק בפועל "מכורים לאהבה" (1997) – מפיק בפועל "היא כל כך יפה" (1997) – מפיק בפועל "רובינזון קרוזו" (1997) – מפיק בפועל "הנסיכה מונונוקי" (1997) – מפיק בפועל (בגרסה באנגלית) "קופלנד" (1997) – מפיק בפועל "סיפורו של ויל האנטינג" (1997) – מפיק בפועל – זוכה 2 פרסי אוסקר "ג'קי בראון" (1997) – מפיק בפועל "צעקה 2" (1997) – מפיק בפועל "פנים רבות לאהבה" (1997) – מפיק בפועל "הנבואה 2" (1998) – מפיק בפועל "אשת חיל מי ימצא" (1998) – מפיק בפועל "פאנטומס" (1998) – מפיק בפועל "בעיניים פקוחות" (1998) – מפיק בפועל "המסע לתהילה" (1998) – מפיק בפועל "ולווט גולדמיין" (1998) – מפיק בפועל "מעל כולם" (1998) – מפיק בפועל "ליל המסכות: 20 שנה אחרי" (1998) – מפיק בפועל "מועדון 54" (1998) – מפיק בפועל "ההימור האחרון" (1998) – מפיק בפועל "קול קטן" (1998) – מפיק בפועל "מכורה לפשע" (1998) – מפיק בפועל "סיוט בחדר המורים" (1998) – מפיק בפועל "שייקספיר מאוהב" (1998) – מפיק – זוכה 7 פרסי אוסקר "משחקים מהלב" (1998) – מפיק בפועל "יש לה את זה" (1999) – מפיק בפועל "בצל התמימות" (1999) – מפיק בפועל "ללמד את גברת טינגל" (1999) – מפיק בפועל "מנספילד פארק" (1999) – מפיק בפועל "עד שיצא עשן" (1999) – מפיק בפועל "לנגן מהלב" (1999) – מפיק בפועל "תקנות בית השיכר" (1999) – מפיק בפועל – זוכה 2 פרסי אוסקר "תלוי רק בך" (2000) – מפיק בפועל "מטורפת מאהבה" (2000) – מפיק בפועל "העורב 3" (2000) – מפיק בפועל "הכל בקשר לאדם" (2000) – מפיק בפועל "צעקה 3" (2000) – מפיק בפועל "אל תשטו באהבה" (2000) – מפיק בפועל "משחק הצבאים" (2000) – מפיק בפועל "רחובות מושחתים" (2000) – מפיק בפועל "על בנים ועל בנות" (2000) – מפיק בפועל "מת לצעוק" (2000) – מפיק בפועל "מאחורי הקלעים" (2000) – מפיק בפועל "מלנה" (2000) – מפיק "סוד של אהבה" (2000) – מפיק בפועל "שוקולד" (2000) – מפיק בפועל "דרקולה 2000" (2000) – מפיק בפועל "ספיי קידס" (2001) – מפיק בפועל "טקסס רנג'רס" (2001) – מפיק בפועל "מפגש סוער" (2001) – מפיק בפועל "מת לצעוק 2" (2001) – מפיק בפועל "האחרים" (2001) – מפיק בפועל "ג'יי ובוב השקט מכים שנית" (2001) – מפיק בפועל "שר הטבעות: אחוות הטבעת" (2001) – מפיק בפועל – זוכה 4 פרסי אוסקר "קייט ולאופולד" (2001) – מפיק בפועל "אייריס וג'ון" (2001) – מפיק בפועל – זוכה פרס אוסקר "חדשות הספנות" (2001) – מפיק בפועל "שמיים" (2002) – מפיק בפועל "עירום מלא" (2002) – מפיק בפועל "ספיי קידס 2: אי החלומות האבודים" (2002) – מפיק בפועל "מתחת לפני המים" (2002) – מפיק בפועל "להתעורר ברינו" (2002) – מפיק בפועל "שר הטבעות: שני הצריחים" (2002) – מפיק בפועל – זוכה 4 פרסי אוסקר "שיווי משקל" (2002) – מפיק בפועל "כנופיות ניו יורק" (2002) – מפיק "שיקגו" (2002) – מפיק בפועל – זוכה 6 פרסי אוסקר "וידויים של מוח מסוכן" (2002) – מפיק בפועל "תקועה בשלג" (2002) – מפיק בפועל "ספיי קידס 3: סוף המשחק" (2003) – מפיק בפועל "הבת של הבוס שלי" (2003) – מפיק בפועל "הכתם האנושי" (2003) – מפיק בפועל "דופלקס" (2003) – מפיק בפועל "להרוג את ביל" (2003) – מפיק בפועל "מת לצעוק 3" (2003) – מפיק בפועל "אדון ומפקד: הצד הרחוק של העולם" (2003) – מפיק ללא-קרדיט – זוכה 2 פרסי אוסקר "שר הטבעות: שיבת המלך" (2003) – מפיק בפועל – זוכה 11 פרסי אוסקר "קולד מאונטן" (2003) – מפיק בפועל – זוכה פרס אוסקר "ג'רזי גירל" (2004) – מפיק בפועל "ציידי המחשבות" (2004) – מפיק בפועל "שתי דקות" (2004) – מפיק בפועל "להרוג את ביל חלק 2" (2004) – מפיק בפועל "הקסם של אלה" (2004) – מפיק בפועל "פרנהייט 9/11" (2004) – מפיק בפועל "למצוא את ארץ לעולם לא" (2004) – מפיק בפועל – זוכה פרס אוסקר "הנרקוד?" (2004) – מפיק בפועל "צ'סטאנט: גיבור סנטרל פארק" (2004) – מפיק בפועל "הטייס" (2004) – מפיק בפועל – זוכה 5 פרסי אוסקר "הקללה" (2004) – מפיק בפועל "עיר החטאים" (2005) – מפיק בפועל "הרפתקאות שארקבוי ולבהגירל בתלת מימד" (2005) – מפיק בפועל "שחרור בעורף האויב" (2005) – מפיק בפועל "חיים בלתי גמורים" (2005) – מפיק בפועל "האחים גרים – למבוגרים בלבד" (2005) – מפיק בפועל "שוטר סמוי" (2005) – מפיק בפועל "הוכחה" (2005) – מפיק בפועל "מחיר הבגידה" (2005) – מפיק בפועל "מת לצעוק 4" (2006) – מפיק בפועל "מוכרים בלבד 2" (2006) – מפיק בפועל "פעימה" (2006) – מפיק בפועל "מיס פוטר" (2006) – מפיק בפועל "גריינדהאוס" (אנ') (2007) – מפיק בפועל "הלגיון האחרון" (2007) – מפיק בפועל "חסין מוות" (2007) – מפיק בפועל "1408" (2007) – מפיק בפועל "פלאנט טרור" (2007) – מפיק בפועל "יומני האומנת" (2007) – מפיק בפועל "הערפל" (2007) – מפיק בפועל "סכין בלב" (2007) – מפיק בפועל "הווכחנים הגדולים" (2007) – מפיק בפועל "ג'ון רמבו" (2008) – מפיק בפועל "הקידום" (2008) – מפיק בפועל "סופרהירו" (2008) – מפיק בפועל "סיכוי קלוש" (2008) – מפיק בפועל "זאק ומירי עושים פורנו" (2008) – מפיק בפועל "הסוריקטות" (2008) – מפיק בפועל "סול-מן" (2008) – מפיק בפועל "קיל שוט" (2008) – מפיק בפועל "הפרופסור המטורף" (2008) – מפיק בפועל "נער קריאה" (2008) – מפיק בפועל – זוכה פרס אוסקר "שרופים" (2009) – מפיק בפועל "לחצות גבולות" (2009) – מפיק בפועל "ממזרים חסרי כבוד" (2009) – מפיק בפועל – זוכה פרס אוסקר "קפיטליזם: סיפור אהבה" (2009) – מפיק בפועל "יחצ"נים בהפרעה" (2009) – מפיק בפועל "נער משום מקום" (2009) – מפיק בפועל "Nine" ‏(2009) – מפיק "שנגחאי" (2010) – מפיק בפועל "פיראנה 3D" ‏(2010) – מפיק בפועל "נאום המלך" (2010) – מפיק בפועל – זוכה 4 פרסי אוסקר "נערה מלוכלכת" (2010) – מפיק בפועל "כל הדברים הטובים" (2010) – מפיק בפועל "פייטר" (2010) – מפיק בפועל – זוכה 2 פרסי אוסקר "צעקה 4" (2011) – מפיק בפועל "כיפה אדומה סוגרת חשבון" (2011) – מפיק בפועל "ספיי קידס 4: כל הזמן שבעולם" (2011) – מפיק בפועל "חמאה" (2011) – מפיק בפועל "אין לי מושג איך היא עושה את זה" (2011) – מפיק בפועל "השבוע שלי עם מרילין" (2011) – מפיק "3DD פיראנה" ‏(2012) – מפיק בפועל "אופטימיות היא שם המשחק" (2012) – מפיק בפועל – זוכה פרס אוסקר "ג'אנגו ללא מעצורים" (2012) – מפיק בפועל – זוכה 2 פרסי אוסקר "תחנת פרוטווייל" (2013) – מפיק בפועל "הבריחה מכדור הארץ" (2013) – מפיק בפועל "מת לצעוק 5" (2013) – מפיק בפועל "שפיצים" (2013) – מפיק בפועל "המשרת" (2013) – מפיק בפועל "מנדלה - הדרך הארוכה אל החופש" (2013) – מפיק בפועל "אהבה, שנאה ומה שביניהן" (2013) – מפיק בפועל "צ'אנס אחרון" (2013) – מפיק בפועל "אוגוסט: מחוז אוסייג'" (2013) – מפיק בפועל "האקדמיה לערפדים" (2014) – מפיק בפועל "המעניק" (2014) – מפיק בפועל "עיר החטאים: עלמה להרוג" (2014) – מפיק בפועל "וינסנט הקדוש" (2014) – מפיק בפועל "סוויטה צרפתית" (2014) – מפיק בפועל "עיניים גדולות" (2014) – מפיק בפועל "הדוב פדינגטון" (2014) – מפיק בפועל "מרקו פולו (סדרת טלוויזיה)" (2014) – מפיק בפועל "אסיו טרוט" (2015) – מפיק בפועל "האישה בזהב" (2015) – מפיק בפועל "קרול" (2015) – מפיק בפועל "מקבת" (2015) – מפיק בפועל "ללא כפפות" (2015) – מפיק בפועל "צעקה (סדרת טלוויזיה)" (2015) – מפיק בפועל "נסיגה" (2015) – מפיק בפועל "משחק באש" (2015) – מפיק בפועל "פרויקט מסלול ג'וניור (תוכנית טלוויזיה)" (2015) – מפיק בפועל "שמונת השנואים" (2015) – מפיק בפועל – זוכה פרס אוסקר "לג'יין יש אקדח" (2015) – מפיק בפועל "מועדון שנות ה-80" (2016) – מפיק בפועל "מלחמה ושלום (סדרה, 2016)" (2016) – מפיק בפועל "דוקטור ת'ורן (סדרת טלוויזיה)" (2016) – מפיק בפועל "פרויקט מסלול אולסטארס (תוכנית טלוויזיה)" (2012–2016) – מפיק בפועל "מגפה" (2016) – מפיק בפועל "לחגוג את החיים" (2016) – מפיק בפועל "סארו - הדרך הביתה" (2016) – מפיק בפועל "המייסד" (2016) – מפיק בפועל "מכורים לזהב" (2016) – מפיק בפועל "רוחות קרות" (2017) – מפיק בפועל "קומנדו 6 (סדרת טלוויזיה)" (2017) – מפיק בפועל "47 מטר" (2017) – מפיק בפועל "קדחת הצבעונים" (2017) – מפיק "אפסייד" (2017) – מפיק בפועל "המלחמה על הכוח" (2017) – מפיק ללא-קרדיט – יצא לאקרנים ב-2019 "פרויקט מסלול (תוכנית טלוויזיה)" (2004–2017) – מפיק בפועל מילה שלה מדיה וקבצים בנושא הארווי ויינסטין בוויקישיתוף הארווי ויינסטין, ברשת החברתית אקס (טוויטר) הארווי ויינסטין, במסד הנתונים הקולנועיים IMDb (באנגלית) הארווי ויינסטין, באתר "אידיבי", מאגר הידע העברי לקולנוע ישראלי ועולמי הארווי ויינסטין, באתר AllMovie (באנגלית) הארווי ויינסטין, במסד הנתונים הקולנועיים KinoPoisk (ברוסית) הארווי ויינסטין, באתר MusicBrainz (באנגלית) הארווי ויינסטין, באתר Discogs (באנגלית) ציפי שמילוביץ, להפיל את השטן הגדול של הוליווד, באתר "ידיעות אחרונות", 25 במרץ 2020 הארווי ויינסטין, באתר אנציקלופדיה בריטניקה (באנגלית) Madeline Berg (October 13, 2017). "Here Are All Of Harvey Weinstein's 81 Oscar Wins". Forbes. מסמך הקורבנות: 102 נשים נגד המפיק ויינשטיין, באתר ynet, 8 בנובמבר 2017. Perren, Alisa (15 במאי 2012). Indie, Inc.: Miramax and the Transformation of Hollywood in the 1990s. University of Texas Press. p. 21. ISBN 978-0-292-74287-1. {{cite book}}: (עזרה) האקדמיה האמריקנית לקולנוע ביטלה את חברותו של וינשטיין, באתר ynet, 15 באוקטובר 2017. שירתה בצה"ל, מתגוררת ביפו: "זו המרגלת הישראלית ששכר הארווי ויינשטיין", באתר ynet, 9 בנובמבר 2017 איתי בלומנטל, להגיע לקורבנות: רשימת החיסול של ויינשטיין נחשפת, באתר ynet, 19 בנובמבר 2017 אינה טוקר, שחקנית מאשימה את הבמאי לוק בסון באונס, באתר ynet, 19 במאי 2018 אבנר שביט‏, הארווי ויינשטיין הסגיר עצמו למשטרה: צפוי לעמוד לדין באשמת אונס, באתר וואלה, 25 במאי 2018 אינה טוקר, בית המשפט בניו יורק קבע: הארווי ויינשטיין הורשע באונס ותקיפה מינית, באתר ynet, 24 בפברואר 2020 אינה טוקר, סוף למשפט הארווי ויינשטיין: המפיק נידון ל-23 שנות מאסר, באתר ynet, 11 במרץ 2020 Patten, Dominic. Harvey Weinstein Hit With New Indictment By LA Grand Jury; Extradition From NY Delayed Again. deadline Hollywood. April 12, 2021 Patten, Dominic. Harvey Weinstein En Route To LA To Face Rape Charges; Arraignment Expected Tomorrow. Deadline hollywood. July 20, 2021 Patten, Dominic. Harvey Weinstein Enters “Not Guilty” Plea In First L.A. Court Appearance On Multiple Rape Charges. Deadline Hollywood. July 21, 2021 Patten, Dominic. Harvey Weinstein Trial For LA Sex Crimes Gets October Start Date. Deadline Hollywood, June 10, 2022 Patten, Dominic. Harvey Weinstein’s NY Rape Conviction Gets Rocky Reception From Appeals Court; Ruling Expected Next Spring. Deadline Hollywood, December 15, 2021 Goldsmith, Jill and Patten, Dominic. New York Appeals Court Unanimously Upholds Harvey Weinstein Rape, Assault Conviction. Deadline Hollywood, June 2, 2022 הארווי ויינשטיין הורשע במקרה נוסף של אונס ומעשים מגונים, באתר הארץ, 20 בדצמבר 2022 Harvey Weinstein’s rape conviction is overturned by New York's top court, AP News, ‏2024-04-25 (באנגלית) Jordan Moreau, Harvey Weinstein Pleads Not Guilty to Additional Criminal Sex Act Charge, Variety, ‏2024-09-18 (באנגלית אמריקאית)